Beatissime pater. Supplicat s. v. deuotus orator vester Magnus Nicolaj, presbiter Aboensis dijocesis, magister in artibus, ex vtroque parente de nobili genere procreatus ac jllustrissimj regis Suecie et Gothorum etc:a capellanus, quatenus sibi specialem gratiam facientes de prepositura ecclesie Skarensis, que inibi dignitas maior post pontificalem curata et electiua existit, cuiusque fructus etc:a quatuor marcharum argenti secundum communem extimationem valorem annuum non excedunt, per obitum quondam dominj Beronis de Suecia, eiusdem, dum viueret, vltimi possessoris extra Romanam curiam defuncti vacante, siue ut premittitur siue alias quouismodo aut alterius cuiuscunque persona uel per obitum seu per liberam resignacionem eiusdem Beronis uel alicuius alterius de illa …. eidem Magno gratiose prouidere misericorditer dignemini de gratia speciali ….. Fiat ut petitur. . P. …. Datum Rome apud Sanctum Marcum quinto kalendas januarij anno secundo.